**IBSU**

**„თანამედროვე სამართლის ჟურნალი“**

**მოთხოვნები სტატიისადმი**

**ნაშრომის წარმოდგენის წესი და ნაშრომისთვის დადგენილი მოთხოვნები**

* 1. ნაშრომი წარმოდგენილი უნდა იყოს MS Word - ის ფორმატში, შესრულებისას გამოიყენება sylfaen-ის ფონტი, ნაშრომის მოცულობამ არ უნდა გადააჭარბოს 25 გვერდს (დაახლოებით 40 000 სიტყვა), შრიფტის ზომა - 11 და დაშორება - 1.5. კიდეების ზედა და ქვედა ზღვარი უნდა იყოს: 2.5 სმ, მარცხნივ და მარჯვნივ 2.5 სმ.
	2. სამეცნიერო ნაშრომი შესრულებული უნდა იყოს ქართულ ანდა ინგლისურ ენაზე;
	3. დაუშვებელია ჟურნალში გამოსაქვეყნებელ ნაშრომებში პლაგიატი. ავტორმა უნდა უზრუნველყოს ნაშრომში მოცემული ინფორმაციის წყაროს ზუსტი და სწორი მითითება.
	4. ნაშრომი უნდა მოიცავდეს:

ა) **ავტორის ვინაობას** (სახელი და გვარი, აკადემიური ხარისხი (არსებობის შემთხვევაში) თანამდებობა. განაცხადში ეთითება სრული საფოსტო მისამართი, ქვეყანა, ელექტრონული ფოსტა და ტელეფონის ნომერი, (შესაძლებლობის შემთხვევაში);

ბ) **სათაურს** (სათაური წარმოდგენილი უნდა იყოს გამუქებული ფონტით);

გ) **აბსტრაქტს** (მოიცავს მოკლე ინფორმაციას (200-300 სიტყვა) სტატიის შინაარსის შესახებ (ქართულ და ინგლისურ ენებზე);

დ) **საკვანძო სიტყვებს** (Key words): 4-6 სიტყვა, რომელიც მაქსიმალურად ასახავს ნაშრომის შინაარსს;

ე) **შესავალს** (მოიცავს ნაშრომის აქტუალობას);

ვ) **ძირითად ტექსტს;**

ზ) **დასკვნას** (მოიცავს მიგნებებს, შესაძლო რეკომენდაციებსა და სამომავლო პერსპექტივებს).

* 1. სქოლიოს ტექსტი შესრულებული უნდა იყოს შრიფტით sylfaen, ზომა-9.
	2. ნაშრომის ტექსტში ისევე როგორც სქოლიში დასშვებია აკრონიმების გამოყენება (იხ., მაგ., მუხ., პუნ., ა.შ.).

**წყაროების გამოყენებისას აუცილებელია შემდეგი მოთხოვნების დაცვა**

 ა) ნორმატიული აქტის ციტირებისას მიეთითება აქტის სრული დასახელება, მიღების თარიღი, ნომერი; უცხოური ნორმატიული აქტების შემთხვევაში, - შესაბამისი ვალიდური ინტერნეტ გვერდი (ოფიციალურ ვებ-გვერდი);

ბ) წიგნი - ავტორის (ავტორების) გვარი, სახელის ინიციალი, წიგნის სათაური (ბრჭყალების გარეშე), ნაწილის, ნაკვეთის, ტომის ნომერი (თუ საჭიროა), გამომცემელი, გამოცემის ადგილი, წელი, გვერდი;

ბ) კრებულის სტატია - სტატიის ავტორ(ებ)ის გვარი, სახელის ინიციალი, სტატიის სათაური (ბრჭყალების გარეშე), კრებულის სახელწოდება (ბრჭყალების გარეშე), მითითებით, თუ ვისი რედაქციით გამოდის, ნაწილის, ნაკვეთის, ტომის ნომერი (თუ საჭიროა), გამომცემელი, გამოცემის ადგილი, წელი, გვერდი;

გ) ჟურნალის (გაზეთის) სტატია - სტატიის ავტორ(ებ)ის გვარი, სახელის ინიციალი, სტატიის სათაური (ბრჭყალების გარეშე), პერიოდიკის სახე შემოკლებით (ჟურნ., გაზ.,) სახელწოდება (ბრჭყალებში), ნომერი, წელი (თვე, რიცხვი), გვერდი; უცხოური წყაროების ყველა ბიბლიოგრაფიული ელემენტი უნდა მიეთითოს ორიგინალის ენაზე, ან იმ ენაზე, რომელზეც მას ეცნობა ავტორი (შესაბამისი ოფიციალური თარგმანის მითითებით).

ქართული წყაროები ინგლისურ თარგმანში ეთითება თარგმნილი სახით ქართული მითითებისათვის იდენტური სტანდარტით.

მასალა, რომელიც მოპოვებულია ინტერნეტის საშუალებით, საჭიროებს შესაბამისი ინტერნეტ გვერდისა და ამ უკანასკნელის ბოლო განახლების თარიღის მითითებას; სტატიის შემთხვევაში უნდა მიეთითოს ავტორის გვარი, სტატიის სათაური, ინტერნეტ გვერდი, თარიღი. სამკუთხედ ფრჩხილებში (<....>) მიეთითება ელექტრონული მისამართი, კვადრატულ ფრჩხილებში ([....]) კი ბოლო განახლების თარიღი.

დ) საერთაშორისო სასამართლოსა და სხვა ქვეყნების გადაწყვეტილებებისათვის:

საქმეებისა და მათი გადაწყვეტილებების სახელწოდებები ტექსტში გამოიყენება ქართულად, სრულად კი ორიგინალის ენაზე შეიძლება იქვე მიეწეროს, ან სქოლიოში მიეთითოს შემდეგი თანმიმდევრობით: მხარე მხარის წინააღმდეგ, წელი, გამომქვეყნებელი ორგანო, გვერდი/პარაგრაფი, სასამართლო.

მაგ.: საქმე სალომონი სალომონის წინააღმდეგ Salomon v A Salomon & Co Ltd [1896] UKHL 1, [1897] AC 22;

ე) ეროვნული სასამართლოების გადაწყვეტილებებისათვის შემდეგი ნიმუში :

სუს., პალატა, №, პარაგრაფის ნომერი, წელი;

ქუთაისის სააპელაციო სასამართლო, პალატა (მაგ სამოქალაქო საქმეთა პალატა), საქმე №, პარაგრაფის ნომერი, წელი;

ზუგდიდის რაიონული სასამართლო, კოლეგია (მაგ. ადმინისტრაციულ საქმეთა კოლეგია), საქმე №, პარაგრაფის ნომერი, წელი;

საქართველოს საკონსტიტუციო სასამართლოს გადაწყვეტილება №, პარაგრაფის ნომერი, წელი;

**საქართველოს საერთო სასამართლოების გადაწყვეტილებების გამოყენებისას, რომლებიც ოფიციალურად არ ქვეყნდება ელექტრონულ პორტალზე, აუცილებლად უნდა მიეთითოს „ხელმისაწვდომია სასამართლოს არქივში“;**

ვ)

კონვენციებისა და საერთაშორისო ხელშეკრულებების მითითება: კონვენციები და საერთაშორისო ხელშეკრულებები მიეთითება შემდეგნაირად: კონვენციის/ხელშეკრულების სახელი, მიღების წელი, მუხლი. მაგ.: Vienna Convention on the Law of Treaties, 1969, Art., 1.